**VÝBEROVÉ KONANIE**

Národné poľnohospodárske a potravinárske centrum so sídlom Hlohovecká 2, 951 41 Lužianky (ďalej len „NPPC“) vyhlasuje výberové konanie na obsadenie funkcie

**riaditeľ Výskumného ústavu potravinárskeho,**

Priemyselná 4, 824 75 Bratislava

**Náplň práce:** tvorivé riešenie úloh rozvoja vedy a techniky s realizáciou ich výsledkov v praxi**,** koordinovanie medzinárodných projektov a programov**,** tvorba krátkodobých a dlhodobých koncepcií rozvoja činnosti ústavu**,** vypracovávanie návrhov programov vedecko-technického rozvoja ústavu**,** organizovanie vedeckých a odborných podujatí v rámci činnosti ústavu**,** vykonávanie riadiacej činnosti a kontroly plnenia pracovných úloh zamestnancov

**Kvalifikačné predpoklady:** vysokoškolské vzdelanie II. stupňa, prípadne III. stupňa poľnohospodárskeho, potravinárskeho, prírodovedeckého alebo ekonomického zamerania

**Odborná prax:**  minimálne 3 rokov v  oblasti vedy, výskumu alebo vzdelávania v poľnohospodárstve alebo v potravinárstve

**Riadiaca prax:** minimálne 3 rokov v  oblasti riadenia vedecko - výskumných alebo vzdelávacích kolektívov

**Špecifické kritériá a požiadavky:** všeobecná znalosť zákona o rozpočtových pravidlách verejnej správy a o zmene a doplnení niektorých zákonov v znení neskorších predpisov; zákonníka práce; zákona o verejnom obstarávaním, znalosť všeobecne záväzných právnych predpisov Slovenskej republiky a legislatívy Európskej únie súvisiacej s predmetom činnosti NPPC, aktívna znalosť anglického jazyka (úroveň B2 – C1).

**Iné kritéria a požiadavky:** riadiace a organizačné schopnosti, skúsenosti s koordináciou medzinárodných projektov a programov; samostatnosť, komunikatívnosť, morálna bezúhonnosť

**Ponúkaný plat:** Tarifný plat vo výške od 772,50 € do 1.228,00 € (v závislosti od vzdelania a dĺžky odbornej praxe) v súlade s nariadením vlády SR č. 359/2017 Z.z., ktorým sa ustanovujú zvýšené stupnice platových taríf zamestnancov pri výkone práce vo verejnom záujme (príloha č.3) + ostatné príplatky v zmysle zákona č. 553/2003 Z.z. o odmeňovaní zamestnancov pri výkone práce vo verejnom záujme.

Žiadosť o zaradenie do výberového konania spolu s vyplneným osobným dotazníkom (v prílohe), štrukturovaným profesijným životopisom, overenou kópiou dokladu o vzdelaní, prezentáciou stratégie ďalšieho rozvoja Výskumného ústavu potravinárskeho v rozsahu A4, výpisom z registra trestov nie starším ako tri mesiace a písomným súhlasom na spracovanie osobných údajov podľa Nariadenia EÚ 2016/679 a zákona č. 18/2018 Z. z. o ochrane osobných údajov a o zmene a doplnení niektorých zákonov, doručte v uzatvorenej obálke s označením NEOTVÁRAŤ **„VK VÚP“**  do 31.8.2018 na adresu:

**Národné poľnohospodárske a potravinárske centrum**

**Kancelária GR / Oddelenie personalistiky**

**Hlohovecká 2**

**951 41 Lužianky**

**Údaje o zamestnávateľovi**

Národné poľnohospodárske a potravinárske centrum je štátna príspevková organizácia, ktorej zriaďovateľom je Ministerstvo pôdohospodárstva a rozvoja vidieka Slovenskej republiky. Hlavná činnosť NPPC je vykonávaná prostredníctvom 7 výskumných ústavov a spočíva v realizovaní výskumu a zhromažďovaní poznatkov z oblasti využívania a ochrany prírodných pôdnych zdrojov a vody pre pestovanie rastlín a chov zvierat, zabezpečenia kvality, bezpečnosti a konkurencieschopnosti potravín i nepotravinárskych výrobkov.